Befektetési szolgáltatási tevékenységek
Befektetési szolgáltatási tevékenység az alábbi tevékenységek üzletszerű (az ellenérték
fejében nyereség, illetve vagyonszerzés végett rendszeresen folytatott gazdasági tevékenység)
folytatása forintban, illetőleg valutában, devizában egy vagy több befektetési eszközre:
a) bizományosi tevékenység;
megbízás alapján a befektetési szolgáltató és az árutőzsdei szolgáltató saját nevében az ügyfél
javára (terhére) folytatott tevékenysége;
b) kereskedelmi tevékenység;
befektetési szolgáltató, illetve árutőzsdei szolgáltató által pénzügyi eszköz, illetve áru saját
számlára történő adásvétele, cseréje;
c) egyéni portfóliók egyedi kezelése a befektető által adott megbízás alapján
(portfóliókezelés);
portfólió: a portfóliókezelési tevékenységet végző számára átadott eszközök, illetőleg ezen
eszközökből a portfóliókezelési tevékenységet végző által összeállított, többféle
vagyonelemet tartalmazó eszközök összessége;
portfóliókezelés: az a tevékenység, amelynek során a befektető meghatározott eszközei azzal
a céllal kerülnek a portfóliókezelési tevékenységet végző szervezet (hitelintézet, befektetési
vállalkozás, befektetési alapkezelő) rendelkezése alá, hogy meghatározott feltételek mellett,
egyedi módon, a befektető által adott megbízás alapján befektetési eszközökbe fektesse és
kezelje a befektető javára azzal, hogy a befektető a megszerzett befektetési eszközökből
eredő kockázatot és hozamot, így különösen annak nyereségét és veszteségét, közvetlenül
viseli;
d) jegyzési garanciavállalás;
a) az értékpapír saját számlára történő lejegyzésére, illetve megvásárlására vonatkozó
kötelezettségvállalás, vagy
b) a jegyzés vagy eladás meghiúsulásának elkerülése érdekében szerződésben vállalt
mennyiségű értékpapír lejegyzésére, illetőleg megvásárlására vonatkozó
kötelezettségvállalás;
d) ügynöki tevékenység;
ügynök:
a) a befektetési szolgáltatóval, illetőleg árutőzsdei szolgáltatóval kötött szerződés alapján,
annak nevében, felelősségére és kockázatára eljáró személy, aki/amely a befektetési
szolgáltató, illetőleg az árutőzsdei szolgáltató bizományosi, illetőleg kereskedelmi
tevékenységét megbízási
szerződés alapján végzi és ennek során az ügyfél pénzét és egyéb eszközét kezeli;
b) az a személy, aki/amely a befektetési szolgáltató, illetőleg az árutőzsdei szolgáltató
bizományosi, illetőleg kereskedelmi tevékenységét elősegítő tevékenységet végez;
f) az értékpapír forgalomba hozatalának szervezése és az ehhez kapcsolódó szolgáltatás.
Kiegészítő befektetési szolgáltatási tevékenység a következő tevékenységek üzletszerű
folytatása:
a) értékpapírok letéti őrzése és az azzal kapcsolatos nyilvántartások vezetése;
értékpapír befektetési szolgáltató által megőrzésre történő átvétele, a tulajdonos megbízásából
való nyilvántartása és kiadása;
b) értékpapír letétkezelés;
értékpapír letéti őrzése, a kamat, az osztalék, a hozam, illetőleg a törlesztés beszedése és egyéb
kapcsolódó szolgáltatás nyújtása;
c) befektetési hitel nyújtása a befektetőknek;
befektetési hitel: értékpapír vásárlásához nyújtott éven belüli lejáratú hitel, ha a hitelt nyújtó részt
vesz az ügylet lebonyolításában;
d) tanácsadás társaságoknak tőkeszerkezettel, üzleti stratégiával összefüggő kérdésekben,
és szolgáltatás vállalati fúziók és befolyásszerzés esetében;
e) nyilvános vételi ajánlat útján részvénytársaságokban történő befolyásszerzés szervezése
és az ehhez kapcsolódó szolgáltatás;
f) befektetési tanácsadás;
befektetési eszközre, a tőkepiacra vonatkozó olyan, értékelést is tartalmazó elemzés, javaslat
ellenszolgáltatás fejében történő átadása, amelynek célja, hogy ezek ismeretében az ügyfél
olyan döntést hozzon, amely alapján a saját vagy más pénzét, egyéb vagyontárgyát részben
vagy egészben a tőkepiac hatásaitól teszi függővé, kockáztatja. Nem számít befektetési
tanácsadásnak a nyilvánosság számára közölt tény, adat, körülmény, tanulmány, riport,
elemzés, hirdetés közzététele;
g) ügyfélszámla-vezetés;
ügyfélszámla: az ügyfélnek vezetett olyan számla, amely kizárólag a befektetési szolgáltatás,
árutőzsdei szolgáltatás és az értékpapírban foglalt kötelezettségen alapuló fizetés által keletkezett
egyenlegének terhére adott megbízások lebonyolítására szolgál;
h) értékpapírszámlavezetés;
a dematerializált értékpapírról és a hozzá kapcsolódó jogokról az értékpapír-tulajdonos javára
vezetett nyilvántartás;
i) értékpapír-kölcsönzés.
értékpapír tulajdonjogának olyan átruházása, amelynek keretében a kölcsönbe adó a kölcsönbe
vevő részére azzal a kötelezettséggel ruház át értékpapírt, hogy a kölcsönbe vevő köteles
azonos darabszámú, azonos névértékű, azonos fajtájú és sorozatú értékpapírt egy, a
szerződésben vagy a kölcsönbe adó által meghatározott jövőbeni időpontban visszaadni a
kölcsönbe adó, vagy az általa megjelölt harmadik személy részére;
Befektetési eszközök:
a) átruházható értékpapírok;
b) pénzpiaci eszközök;
sorozatban kibocsátott, pénzkövetelésre szóló - értékpapírnak nem minősülő - okirat;
c) értékpapírra, devizára, indexre, illetőleg ezek származtatott termékeire vonatkozó
határidős ügyletek, ideértve az ezekkel egyenértékű készpénz-elszámolású eszközöket;
d) határidős kamatlábügyletek;
kamat swap ügylet: valamely tőkeösszegre rögzített kamatláb alapján számított fix kamat és -
bizonyos piaci kamatlábhoz, feltételhez igazított - változó kamatláb alapján számított változó
kamatösszeg meghatározott időközönkénti cseréje;
e) kamat-, deviza- és tőkecsereügyletek;
swap (deviza-, tőke- és kamatcsere) ügylet: valamely pénzügyi instrumentum cseréjére
vonatkozó olyan összetett megállapodás, amely általában egy azonnali és egy határidős
adásvételi ügyletből, illetve több határidős ügyletből tevődik össze és általában jövőbeni
pénzáramlások cseréjét vonja maga után;
f) vételi és eladási opciók értékpapírra, devizára, indexre és kamatlábra, illetve ezek
származtatott termékeire, ideértve az ezekkel egyenértékű készpénz-elszámolású
eszközöket.
Árutőzsdei szolgáltatási tevékenység a következő tevékenységek üzletszerű folytatása forintban,
illetőleg valutában, devizában:
a) bizományosi tevékenység;
b) kereskedelmi tevékenység;
c) ügynöki tevékenység.
Az árutőzsdei szolgáltatás tárgya a tőzsdei termékek közül az áru - ideértve a közraktárjegyet,
annak leválasztott árujegyrészét, a forgalomképes vagyoni értékű jogot is - és az abból képzett
származtatott termék.